UTJECAJ PROFILA HLAĐENJA NA GRANULOMETRIJSKA SVOJSTVA PENTAERITRITOLA KOD ŠARŽNE KRISTALIZACIJE

EFFECT OF COOLING MODE ON THE GRANULOMETRIC PROPERTIES IN BATCH CRYSTALLIZATION OF PENTAERYTRITOL

Jasna Prlić Kardum, Aleksandra Sander, Martina Kirinčić

Fakultet kemijskog inženjerstva i tehnologije, Marulićev trg 20, 10 000 Zagreb, Hrvatska

Pentaeritritol je organska sol koja se koristi u proizvodnji visoko kvalitetnih alkidnih smola, lakova i dodataka mazivima. Budući da brojni faktori utječu na granulometrijska svojstva kristala o kojima ovisi kvaliteta nastalih proizvoda, vrlo je bitno odrediti procesne uvjete koji će dati kristale željene kvalitete. Kod necijepljene kristalizacije uobičajeno je kontrolirati raspodjelu veličina kristala odabirom odgovarajućeg režima hlađenja otopine.

Šaržna kristalizacija iz vodene otopine pentaeritritola provodila se pri različitim brzinama hlađenja. Korištena su četiri različita temperaturna profila: linearni, kontrolirani, stupnjeviti i prirodni. Mjerenjem promjene vodljivosti i temperature omogućeno je kontinuirano praćenje promjene koncentracije i prezasićenosti otopine u reaktoru.

Objašnjenje za dobivene raspodjele može se tražiti u načinu promjene prezasićenosti tijekom provedbe eksperimenata. Kod prirodnog i linearnog hlađenja prezasićenost se povećava naglo do nukleacije, a potom nakon postignute maksimalne vrijednosti pada. Postignute visoke vrijednosti prezasićenosti dovode do nekontrolirane nukleacije što rezultira velikim brojem nukleusa i sitnijim česticama. Kod kontroliranog hlađenja, proces se vodi tako da se prezasićenost održava na nižim vrijednostima duže vrijeme, a onda se i postižu jednolikije raspodjele, pomaknute u grublja područja.

20. skup sazetak

HDKI

2007-03-15

Saša

Pisak